קווינס אוף דה סטון אייג'

קווינס אוף דה סטון אייג' (באנגלית: Queens of the Stone Age) היא להקת רוק כבד שהוקמה ב־1997 בפאלם דזרט, בקליפורניה שבארצות הברית. הלהקה הוקמה בשם "Gamma Ray" על ידי הגיטריסט והסולן ג'וש הומי זמן קצר לאחר פירוקה של להקתו הקודמת, "Kyuss". שמה של הלהקה שונה לאחר שלהקת הפאוור מטאל הגרמנית הוותיקה "Gamma Ray" איימה בתביעה. מאז הקמתה השתנה הרכב הלהקה תכופות וכלל בין השאר את באסיסט "Kyuss" לשעבר ניק אוליברי, מתופף "Kyuss" לשעבר אלפרדו הרננדז, מתופף "נירוונה" וסולן להקת ה"פו פייטרס", דייב גרוהל, סולן להקת "סקרימינג טריז" מארק לאנגן (בה ניגן הומי תקופה קצרה), ומתופף "Danzig" לשעבר ג'ואי קסטילו. אלבומה הראשון של הלהקה Queens of the Stone Age ‏ (1998) הוקלט על ידי הומי, שניגן גם גיטרה וגם בס (תחת השם קרלו וון סקסרון), ומתופף Kyuss לשעבר אלפרדו הרננדז. הקטע הסופי באלבום, "I Was A Teenage Hand Model" כולל סמפול של הודעה קולית שהשאיר באסיסט Kyuss לשעבר, ניק אוליברי, בו הוא מודיע להומי שהוא מעוניין להצטרף ללהקה. בשנת 2000 הוציאה הלהקה את האלבום Rated R, אלבום שהיווה את פריצת הדרך של הלהקה. לצד הופעת אורח של סולן הסקרימינג טריז מארק לאנגן, כלל האלבום עיבודים מחודשים למספר שירים שהוקלטו בפרויקטים שונים של חברי הלהקה ביניהם ה-Desert Sessions של הומי ו-Mondo Generator של אוליברי. הרכב הלהקה השתנה שוב בשנת 2002 עם צאת אלבומה השלישי Songs for the Deaf וכלל שוב את לאנגן, מתופף נירוונה וסולן להקת הפו פייטרס דייב גרוהל, וגיטריסט A Perfect Circle לשעבר טרוי ואן ליואן שנשאר חבר בלהקה עד היום. גרוהל עזב לאחר סיבוב הופעות קצר עם הלהקה והוחלף על ידי מתופף Danzig לשעבר ג'ואי קסטילו. בשנת 2004 פיטר הומי את אוליברי בעקבות תקרית אלימה בה היה מעורב. בשנת 2005 הקליטה הלהקה את אלבומה הרביעי Lullabies to Paralyze, הנקרא על שם שורה מהשיר "Mosquito Song" שנעל את האלבום הקודם. האלבום כלל בין השאר הופעות אורח של בילי גיבונס מלהקת ZZ Top, ג'ק בלאק מלהקת טניישס די, סולנית להקת Garbage שירלי מנסון וסולנית להקת Distillers ואשתו של הומי, ברודי דייל. ביולי 2006 חזרה הלהקה לסטודיו והקליטה את אלבומה החמישי Era Vulgaris אשר יצא ביוני 2007. בנובמבר 2012 הודיע מתופף הלהקה ג'ואי קסטילו על פרישתו מההרכב לאחר 9 שנים. הלהקה החלה עבודה על אלבומה השישי, Like Clockwork...‎ שיצא ב-4 ביוני 2013, עם דייב גרוהל שוב בעמדת המתופף. האלבום היה הראשון של הלהקה בחברת התקליטים העצמאית Matador Records. ב-30 במרץ 2013 חשפה הלהקה את המתופף החדש שלה ג'ון ת'יאודור, מתופף דה מארס וולטה לשעבר. במהלך 2015 הקליט הומי, סולן הלהקה, את האלבום Post Pop Depression המשותף עם איגי פופ אשר יצא לאור במרץ 2016. באלבום השתתף גם דון פרטיטה ובמסע ההופעות שליווה את האלבום השתתף גם טרוי ואן ליואן. באוגוסט 2017 התפרסם אלבומה השביעי של הלהקה, Villains. בהפקת האלבום השתתף בין היתר מארק רונסון, והוא כולל השפעות אלקטרוניות והשפעות של מוזיקת דאנס. ב-2023 יצא האלבום In Times New Roman...‎. כמו שני קודמיו יצא גם הוא בחברת התקליטים Matador Records. Queens of the Stone Age‏ (1998) Rated R‏ (2000) Songs for the Deaf‏ (2002) Lullabies to Paralyze‏ (2005) Era Vulgaris‏ (2007) Like Clockwork...‎‏ (2013) In Times New Roman...‎ ‏(2023) Kyuss/Queens of the Stone Age‏ (1997) The Split CD‏ (1998) Stone Age Complication‏ (2004) Over the Years and Through the Woods‏ (2005) אתר האינטרנט הרשמי של קווינס אוף דה סטון אייג' קווינס אוף דה סטון אייג', ברשת החברתית פייסבוק קווינס אוף דה סטון אייג', ברשת החברתית אקס (טוויטר) קווינס אוף דה סטון אייג', ברשת החברתית אינסטגרם קווינס אוף דה סטון אייג', ברשת החברתית טיקטוק קווינס אוף דה סטון אייג', סרטונים בערוץ היוטיוב קווינס אוף דה סטון אייג', סרטונים באתר Vimeo קווינס אוף דה סטון אייג', במסד הנתונים הקולנועיים IMDb (באנגלית) קווינס אוף דה סטון אייג', באתר אפל מיוזיק (באנגלית) קווינס אוף דה סטון אייג', באתר ספוטיפיי קווינס אוף דה סטון אייג', באתר סאונדקלאוד (באנגלית) קווינס אוף דה סטון אייג', באתר Last.fm (באנגלית) קווינס אוף דה סטון אייג', באתר AllMusic (באנגלית) קווינס אוף דה סטון אייג', באתר MusicBrainz (באנגלית) קווינס אוף דה סטון אייג', באתר דיזר קווינס אוף דה סטון אייג', באתר Yandex.Music (ברוסית) קווינס אוף דה סטון אייג', באתר Discogs (באנגלית) קווינס אוף דה סטון אייג', באתר Songkick (באנגלית) קווינס אוף דה סטון אייג', באתר Genius קווינס אוף דה סטון אייג', באתר SecondHandSongs קווינס אוף דה סטון אייג', באתר בילבורד (באנגלית) קווינס אוף דה סטון אייג', באתר טיידל (באנגלית) מני אבירם‏, "LIke Clockwork ...": קווינז אוף דה סטון אייג' באלבום הסקסי של השנה, באתר וואלה, 5 ביוני 2013 2024 GRAMMY Nominations: See The Full Winners & Nominees List | GRAMMY.com, grammy.com